钦定古今图书集成/明伦汇编/闺媛典/第264卷 > 翁妇祁氏
## 钦定古今图书集成/明伦汇编/闺媛典/第264卷 > 翁妇祁氏

按《莆田县志》：祁氏后架，祁陵岭人。少聪敏，有志操，其
父授以《孝经》《列女传》，辄通其义。长适清浦翁某，夫早
亡，祁年二十一，子在襁褓，矢志靡他，日以纺绩为事。
一日，洒扫庭户，妯娌戏曰：“今日有客至耶？”祁叹曰：“虽
无宾客至，亦有鬼神来。”后其子成立，年稍高，族妇暨
邻女争以傅母事之，训诂《孝经》《女训》诸书肃然，闺范
称《祁媪》云。